สถาบันวิจัยประชากรและสังคม มหาวิทยาลัยมหิดล

 ศาลายา พุทธมณฑล นครปฐม 73170

 โทรศัพท์ 02 4410201-4 ต่อ 625, 626

ที่ อว 78.191/

วันที่ 11 มีนาคม 2565

เรื่อง ขอเชิญประชุมโครงการสังเคราะห์ข้อมูลการดำเนินงานระบบสุขภาพแห่งชาติระยะที่ 1

เรียน เลขาธิการสำนักงานหลักประกันสุขภาพแห่งชาติ

 ด้วยโครงการสังเคราะห์ข้อมูลการดำเนินงานระบบสุขภาพแห่งชาติระยะที่ 1 ดำเนินการโดย ศาสตราจารย์เกียรติคุณ ดร. ชื่นฤทัย กาญจนะจิตรา สถาบันวิจัยประชากรและสังคม มหาวิทยาลัยมหิดล ได้กำหนดจัดการประชุมร่วมกันระหว่างผู้ทรงคุณวุฒิ นักวิจัยโครงการ ผู้บริหารและผู้ปฏิบัติงานของสำนักงานหลักประกันสุขภาพแห่งชาติที่เกี่ยวข้อง **ในวันจันทร์ที่ 18 เมษายน 2565 เวลา 13.00 – 16.00 น.** ณ ห้องประชุมชั้น 5 สำนักงานพัฒนานโยบายสุขภาพระหว่างประเทศ กระทรวงสาธารณสุข โดยการประชุมมีวัตถุประสงค์เพื่อนำเสนอความก้าวหน้าในการดำเนินงาน และเพื่อรับคำแนะนำจากที่ประชุมในการดำเนินโครงการต่อไป

 ในการนี้ จึงใคร่ขอเรียนเชิญท่านเข้าร่วมประชุมตามวันเวลาและสถานที่ดังกล่าว และขอได้โปรดพิจารณามอบหมายให้ผู้บริหารและผู้ปฏิบัติงานในสำนักงานหลักประกันสุขภาพแห่งชาติที่เกี่ยวข้องเข้าร่วมประชุมด้วย จักขอบพระคุณยิ่ง

ขอแสดงความนับถือ

(ศาสตราจารย์เกียรติคุณ ดร.ชื่นฤทัย กาญจนะจิตรา)

หัวหน้าโครงการฯ

สำเนาเรียน 1. ผู้ชวยเลขาธิการสายงานขับเคลื่อนนโยบายและยุทธศาสตร์

 2. ผู้อำนวยการสายงานขับเคลื่อนนโยบายและยุทธศาสตร์